पाएं अपने शहर की ताज़ा ख़बरें और फ्री ई-पेपरडाउनलोड करें
शहर में पिछले कुछ दिनों में ऐसे कई मामले दिखे जिनमें कोविड संदिग्ध की मौत के बाद उनके परिजनों ने शवों का अंतिम संस्कार चुपके से बिना कोविड जांच के ही करवा दिया। ऐसे मामलों की बढ़ोतरी को देखते हुए अब बस्तर कलेक्टर ने घरों में होने वाली मौतों के संबंध में नए निर्देश जारी किए हैं।
कलेक्टर रजत बंसल ने लोगों से अपील की है कि घरों में होने वाली मृत्यु की सूचना जिला प्रशासन को कोविड कन्ट्रोल रूम के दूरभाष नम्बर 07782-223122 पर तत्काल दें। उन्होंने स्पष्ट किया कि सूचना देने में किसी प्रकार से डरने की आवश्यकता नहीं है हम शव का कोविड टेस्ट करवाएंगे। यदि कोविड टेस्ट पॉजिटिव नहीं आता है तो घर वाले ही प्रोटोकॉल के तहत अंतिम संस्कार कर सकते हैं, लेकिन कोविड पॉजिटिव आने की स्थिति में जिला प्रशासन द्वारा प्रोटोकाल के तहत रीति रिवाजों का पालन करते हुए अन्तिम संस्कार किया जाएगा।
इसके अलावा उनहोंने कहा कि जिला प्रशासन को सूचना दिए बगैर किसी के द्वारा निर्देशों का उल्लंघन करते हुए अन्तिम संस्कार किए जाने पर उनके खिलाफ महामारी अधिनियम 1897 के तहत कार्रवाई की जाएगी। गौरतलब है कि एक दिन पहले ही भास्कर ने खुलासा किया था कि मुक्तिधाम में ऐसे कई शव आ रहे हैं जो कोविड संदिग्धों के हो सकते हैं लेकिन जानकारी प्रशासन को नहीं मिल पा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn